钦定古今图书集成/明伦汇编/闺媛典/第013卷 > 《征妇怨》前人
## 钦定古今图书集成/明伦汇编/闺媛典/第013卷 > 《征妇怨》前人

“有柳切勿栽长亭，有女切勿归”征人。长亭杨柳自春
色，岁岁年年送行客。一朝羽檄风吹烟，征人远戍居
塞边。辚辚车马去如箭，锦衾绣枕难留恋。黄昏寂寞
守长门，花落无心理鍼线。新愁暗恨人不知，欲语不
语颦双眉。妾身非无泪，有泪空自垂。云山烟水隔吴
越，望君不见心愁绝。梦魂暗逐蝴蝶飞，觉来羞对窗
前月。窗前月色照人寒，迟迟钟鼓夜未阑。灯阑有恨
花不结，妆台尘惨恨斑斑。半生偶得一锦字，道是前
年战时苦。一朝血杵烟薮除，腰间斜挂三珠虎。妾心
自喜还自惊，门前忽闻凯歌声。锦衣绣服归故里，不
思昔日别离情。别离之情几青草，镜里容颜为君老。
黄金白璧买娇娥，洞房只道新人好。